Laikam jau neko jaunu pateikt nav iespējams, vien var piekrist vairumam komentāru, ka dzīvoklis ir gaišs, tīrs, ar nepieciešamo virtuves ekipējumu (panna, katls, galda piederumi), veļas mazgājamo mašīnu, internetu, pietiekami ērtu gultu, kaut pēc bildes man bija šaubas par gultu. Viss bildēs redzamais ir arī dzīvoklī, nebija nekādu pārsteigumu, vai vilšanos. Dzīvoklī nav ielas trokšņi, kaimiņi ir klusi, pieejama privāta terase. Kaut arī līdz pilsētas centram ir kāds gabaliņš, to pastaigas pēc var nosoļot pa dažādām ielām, pie viena iepazīstot apkārtni. Ja negribās staigāt, blakus ir sabiedriskā transporta pieturas, dzelzsceļa stacija Zemitāni, no kurienes var doties uz Siguldu, vai Vecāķu, Kalngales pludmalēm. Blakus ir nelieli veikali, bet 10-15 min gājiena attālumā tirdzniecības centrs Domina, kurā ir pilnīgi viss, gan izklaides, gan restorāni, gan Maxima XXX, gan apģērbi un apavi. Patīkami bija, ka dzīvokļa saimnieks laipni atļāva ievākties ātrāk, nekā tas ir pēc līguma un arī stundu vēlāk ļāva izvākties. Tas bija ļoti patīkami. Paldies par to! Arī ievākšanās un izvākšanās bija vienkārša un ērta. Noteikti iesaku šo mītni tiem, kuri vēlas mierīgu un mājīgu vietu savai atpūtai ceļojuma laikā. Varu teikt tikai to labāko. Paldies Jānim par atsaucību!